
25 Ιανουάριου 2019 


ΤΕΥΧΟΣ Α.Α.Π. 


Αρ. Φύλλου 12 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Χαρακτηρισμός ως διατηρητέου κτιρίου που 
βρίσκεται εντός του εγκεκριμένου ρυμοτομικού 
σχεδίου Βόλου, της Δημοτικής Ενότητας Βόλου, 
του Δήμου Βόλου (ν. Μαγνησίας) και καθορισμός 
ειδικών όρων και περιορισμών δόμησης σε αυτό. 

2 Καθορισμός χώρων για την προβολή υπαίθριων 
διαφημίσεων σε οδούς, εκτός κατοικημένων περι¬ 
οχών και σε ιδιαίτερους χώρους, της Δυτικής Μα¬ 
κεδονίας κατά το άρθρο 3 παρ. 4 του ν. 2946/2001 
(ΦΕΚ 224/Α/8-10-2001), όπως ισχύει. 

3 Άρση απαλλοτρίωσης, σε ιδιοκτησία που βρί¬ 
σκεται στο Ο.Τ. 235Β της περιοχής Ερυθρών, του 
Δήμου Μάνδρας - Ειδυλλίας, Ν. Αττικής, σε συμ¬ 
μόρφωση με τη με αρ. 10208/2013 Απόφαση του 
25ου Τριμελούς Τμήματος του Διοικητικού Πρω¬ 
τοδικείου Αθηνών. 


ΑΠΟΦΑΣΕΙΣ 

Αριθμ. ΥΠΕΝ/ΔΝΕΠ/11 50/47 (1) 

Χαρακτηρισμός ως διατηρητέου κτιρίου που βρί¬ 
σκεται εντός του εγκεκριμένου ρυμοτομικού σχε¬ 
δίου Βόλου, της Δημοτικής Ενότητας Βόλου, του 
Δήμου Βόλου (ν. Μαγνησίας) και καθορισμός ει¬ 
δικών όρων και περιορισμών δόμησης σε αυτό. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις του άρθρου 6 παρ. 3.α και 3.γ του 
ν. 4067/2012 «Νέος Οικοδομικός Κανονισμός» (Α' 79), 
όπωςηπαρ.3.α.τροποποιήθηκεμετοάρθρο48παρ.2του 
ν. 4178/2013 «Αντιμετώπιση της Αυθαίρετης Δόμησης - 
Περιβαλλοντικό Ισοζύγιο και άλλες διατάξεις»(Α' 174). 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα (άρθρο 
πρώτο του π.δ. 63/2005, Α' 98). 

3. Την από 21-09-2017 αιτιολογική έκθεση της Δι¬ 


εύθυνσης Αρχιτεκτονικής, Οικοδομικών Κανονισμών 
και Αδειοδοτήσεων - Τμήμα Διατηρητέων Κτιρίων του 
Υπουργείου Περιβάλλοντος και Ενέργειας και το υπ' 
αριθμ. ΥΠΕΝ/ΔΑΟΚΑ/20073/1837/21-09-2017 έγγραφο 
της ίδιας Διεύθυνσης. 

4. Το υπ' αριθμ. πρωτ. 8747/09-10-2017 έγγραφο της 
Διεύθυνσης Υπηρεσίας Δόμησης του Δήμου Βόλου για 
τη τήρηση της διαδικασίας της παρ. 3.α του άρθρου 6 
του ν. 4067/2012 (Α'79). 

5. Τις υπ' αριθμ. 4/συν. 1 η/27-05-2016 και 82/συν. 
6η/14-03-2018 γνωμοδοτήσεις του Κεντρικού Συμβου¬ 
λίου Αρχιτεκτονικής. 

6. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρί¬ 
σκεται εντός του εγκεκριμένου ρυμοτομικού σχεδίου 
Βόλου, της Δημοτικής Ενότητας Βόλου του Δήμου Βόλου 
(ν. Μαγνησίας) και ειδικότερα στο Ο.Τ. 576 επί των οδών 
Ερμού και Μαυροκορδάτου, φερόμενο ως ιδιοκτησία 
Φιλίππου και ΔήμητραςΤσούφη, όπως φαίνεται στο σχε¬ 
τικό πρωτότυπο τοπογραφικό διάγραμμα σε κλίμακα 
1:200 που θεωρήθηκε από τον Προϊστάμενο της Διεύ- 
θυνσηςΤοπογραφικών Εφαρμογών και που αντίτυπό του 
σε φωτοσμίκρυνση συνδημοσιεύεται με την παρούσα 
απόφαση. 

2. Ως διατηρητέο χαρακτηρίζεται το αρχικό κτίριο, 
καθώς και οι εναρμονιζόμενες με αυτό μεταγενέστερες 
προσθήκες. 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή καλλιτεχνικών και διακοσμη- 
τικών στοιχείων του, πλην των στοιχείων για τα οποία 
το Συμβούλιο Αρχιτεκτονικής (Σ.Α.) γνωμοδοτεί για την 
αφαίρεση ή προσαρμογή τους. 

4. Επιτρέπεται η επισκευή και η ενίσχυση του φέροντα 
οργανισμού, η αποκατάσταση των όψεων, ο εκσυγχρο¬ 
νισμός των εγκαταστάσεων, για λόγους λειτουργικούς, 
εφόσον δεν αλλοιώνεται ο αρχιτεκτονικός χαρακτήρας 
και δεν θίγονται τα διατηρητέα στοιχεία του αρχικού 
κτιρίου. 

5. Δεν επιτρέπεται η τοποθέτηση φωτεινών ή μη επι- 

γραφών και διαφημίσεων στο διατηρητέο κτίριο πλην 
αυτών για τα οποία έχει γνωμοδοτήσει θετικά το οικείο 
Συμβούλιο Αρχιτεκτονικής. Επιτρέπεται η τοποθέτηση 
επιγραφών μικρών διαστάσεων που πληροφορούν για 
τη χρήση των χώρων του κτιρίου. 

6. Αιτήσεις για προσθήκη στο διατηρητέο κτίριο απο- 
στέλλονται στην αρμόδια υπηρεσία του Υπουργείου Πε¬ 
ριβάλλοντος και Ενέργειας, με γνώμη του Συμβουλίου 
Αρχιτεκτονικής (Σ.Α.), σύμφωνα με τις διατάξεις του 
άρθρου 6 παρ. 3.γ του ν. 4067/2012 (Α' 79), εφόσον δεν 
παραβλάπτεται το διατηρητέο κτίριο και ο χώρος που 
το περιβάλλει. 


7. Για οποιαδήποτε επέμβαση στο εξωτερικό και εσω¬ 
τερικό του διατηρητέου κτιρίου, καθώς και στο χώρο που 
το περιβάλλει, όπως και για την τοποθέτηση επιγραφών 
απαιτείται έγκριση του Συμβουλίου Αρχιτεκτονικής. 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιανουάριου 2019 

Ο Υπουργός 

ΓΕΩΡΓΙΟΣ ΣΤΑΘΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 

Αριθμ. οικ. 4633 (2) 

Καθορισμός χώρων για την προβολή υπαίθρι¬ 
ων διαφημίσεων σε οδούς, εκτός κατοικημένων 
περιοχών και σε ιδιαίτερους χώρους, της Δυτι¬ 
κής Μακεδονίας κατά το άρθρο 3 παρ. 4 του ν. 
2946/2001 (ΦΕΚ 224/Α/8-10-2001), όπως ισχύει. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

I .Το ν. 2696/1999 (ΦΕΚ 57/Α/23-3-1999) «Κύρωση του 
Κώδικα Οδικής Κυκλοφορίας» και ειδικότερα το άρθρο 
11 αυτού, όπως ισχύει με το ν. 3542/2007 αρ. 9 παρ. 1. 

2. Το ν. 2690/1999 (ΦΕΚ 45/Α/09-03-1999) «Κώδικας 
Διοικητικής Διαδικασίας» και ειδικότερα το άρθρο 20 
παρ. 4 αυτού. 

3. Το ν. 2946/2001 (ΦΕΚ 224/Α/8-10-2001) περί «Υπαί¬ 
θριας Διαφήμισης» όπως ισχύει με το ν. 3212/2003 αρ. 
13 παρ. 12. 

4. Το ν. 3852/2010 (ΦΕΚ 87/Α77-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» και ειδικότερα τα 
άρθρα 6 και 280 αυτού. 

5. Το ν. 4257/2014 (ΦΕΚ 93/Α/14-4-2014) «Επείγουσες 
ρυθμίσεις αρμοδιότητας Υπουργείου Εσωτερικών» και 
ειδικότερα το άρθρο 56 αυτού. 

6. Το ν. 4325/2015 «Εκδημοκρατισμός της Διοίκησης - 
Καταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
(ΦΕΚ 47/Α/11 -05-2015) και ειδικότερα το άρθρο 28 παρ.1 
αυτού. 

7. Το π.δ. 141/2010 (ΦΕΚ 234/Α/27-12-2010) «Οργανι- 
σμόςτης Αποκεντρωμένης Διοίκησης Ηπείρου - Δυτικής 
Μακεδονίας». 

8. Την υπ'αριθμ. κοινή υπουργική απόφαση 52138/ 
2003 (ΦΕΚ 1788/Β72-12-2003): «Καθορισμός όρων, προ¬ 
ϋποθέσεων, προδιαγραφών και διαδικασίας τοποθέτη¬ 
σης ειδικά διαμορφωμένων πλαισίων, για την προβολή 
υπαίθριας εμπορικής διαφήμισης, κατά τις διατάξεις του 
ν. 2946/2001». 

9. Την αριθμ. πρωτ. Δ17α/146/2//Π.Ε./Φ.5.1.1 / 
08-02-2000 (4/2000) Εγκύκλιο του Υπουργείου ΠΕΧΩ- 
ΔΕ με θέμα «Αποδοχή γνωμοδοτήσεων σχετικά με την 
εφαρμογή διατάξεων του ΚΟΚ», στην οποία προσδιορί¬ 
ζεται η έννοια «κατοικημένη περιοχή» για την εφαρμογή 
των διατάξεων της Υπαίθριας Διαφήμισης. 

10. Την αριθμ. πρωτ. οικ. 40135/18.10.2001 (20/2001) 
Εγκύκλιο του Υπουργείου Εσωτερικών, Δημόσιας Διοίκη¬ 
σης και Αποκέντρωσης με θέμα «Υπαίθρια Διαφήμιση». 

II .Την αριθμ. πρωτ. Δ17α/01 /117/Φ.5.1.1/23-12-2003 
(36/2003) Εγκύκλιο του Υπουργείου ΠΕΧΩΔΕ με θέμα 
«Προϋποθέσεις και διαδικασία τοποθέτησης υπαίθριας 
εμπορικής διαφήμισης» όπως τροποποιήθηκε με την 
υπ' αριθμ. πρωτ. Δ17α/10/11/Φ.5.1.1/10-02-2004 όμοια 
(Εγκύκλιος 07/2004) με θέμα «Συμπληρωματικές ρυθμί¬ 
σεις για τις προϋποθέσεις και τη διαδικασία τοποθέτησης 
υπαίθριας εμπορικής διαφήμισης». 

12. Την με αρ. 4 Πράξη του Υπουργικού Συμβουλίου 


της 6-2-2015 (ΦΕΚ 24/Α/6-2-2015) «Αποδοχή παραιτή¬ 
σεων των Γενικών Γραμματέων των Αποκεντρωμένων 
Διοικήσεων της Χώρας». 

13. Την αριθμ. πρωτ. 27602/469/19-09-2011 (ΑΔΑ: 
4Α810Ρ1Γ-ΔΑ7) Απόφαση Γεν. Γραμματέα Αποκεντρω¬ 
μένης Διοίκησης Ηπείρου - Δυτ. Μακεδονίας με θέμα 
«Απόφαση ανάθεσης άσκησης αρμοδιότητας επιβολής 
προστίμων και την αφαίρεση παράνομων διαφημίσε¬ 
ων και επιγραφών, στα πλαίσια των ν. 2946/2001 και 
ν.3212/2003 και σε εφαρμογή των διατάξεων της παρ. 
1 του άρθρου 280 του ν. 3852/2010», η οποία συμπλη¬ 
ρώθηκε με την αρ. πρωτ. οικ. 72261/728/17-11-2015 
Απόφαση Γεν. Γραμματέα Αποκεντρωμένης Διοίκησης 
Ηπείρου - Δυτ. Μακεδονίας. 

14. Την αριθμ. 13912/15.05.2017 (ΦΕΚ 250/τ.Υ.Ο.Δ.Δ./ 
26.05.2017) Απόφαση του Υπουργού Εσωτερικών «Δι¬ 
ορισμός του Βασιλείου Μιχελάκη του Πολυκάρπου ως 
Συντονιστή της Αποκεντρωμένης Διοίκησης Ηπείρου - 
Δυτικής Μακεδονίας.». 

15. Την αριθμ. 72443/29.05.2017 (ΑΔΑ: 6Μ5ΜΟΡ1 Γ- 
ΛΟΟ) Απόφαση του Συντονιστή Αποκεντρωμένης Δι¬ 
οίκησης Ηπείρου - Δυτικής Μακεδονίας, «Ορισμός 
Αναπληρωτή Προϊσταμένου της Γενικής Διεύθυνσης 
Χωροταξικής και Περιβαλλοντικής Πολιτικής της Απο¬ 
κεντρωμένης Διοίκησης Ηπείρου - Δυτικής Μακεδονίας». 

16. Τα έγγραφα αριθμ. πρωτ. 161774/09-10-2018, προς 
το Υπουργείο Υποδομών και Μεταφορών και προς ΕΥΔΕ 
Σ.Α., 161787/09-10-2018, προς ΟΣΕ Α.Ε. και 161784/09- 
10-2018 προς ΕΓΝΑΤΙΑ Α.Ε., με τα οποία ζητήθηκε η «Δι¬ 
ατύπωση γνώμης προς έκδοση απόφασης καθορισμού 
χώρων για προβολή υπαίθριας διαφήμισης εντός των 
ορίων της Περιφέρειας Δυτικής Μακεδονίας» και δόθηκε 
προς τούτο εύλογη προθεσμία ενός μηνός. 

17. Το αριθμ. πρωτ. 64223/29-10-2018 έγγραφο της 
«ΕΓΝΑΤΙΑ ΟΔΟΣ Α.Ε.» προς την Υπηρεσία (αριθμ. πρωτ. 
ΠΕ.ΧΩ.ΣΧ. Δυτ. Μακεδονίας 175207/29-10-2018). 

18. Το αριθμ. πρωτ. 6707871/19-11-2018 έγγραφο της 
Γεν. Διεύθυνσης ΔΙΚΤΥΟΥ, Δ/σης ΣΥΝΤΗΡΗΣΗΣ ΓΡΑΜ¬ 
ΜΗΣ του «ΟΣΕ Α.Ε.» προς την Υπηρεσία (αριθμ. πρωτ. 
ΠΕ.ΧΩ.ΣΧ. Δυτ. Μακεδονίας 189270/19-11 -2018). 

19. Το αριθμ. πρωτ. ΚΒ/ΦΚ000/ΑΛ/5559/01-11-2018 
έγγραφο της ΕΥΔΕ/ΚΣΣΥ του Υπουργείου Υποδομών και 
Μεταφορών, προς την Υπηρεσία, που κοινοποιήθηκε 
στη Δ/νση Υποδομών Σταθερής Τροχιάς, Συντηρήσε¬ 
ων και Ασφάλειας (Δ/νση Δ14) της Γ.Γ.Υ., λόγω αρμοδι¬ 
ότητας (αρ. πρωτ ΠΕ.ΧΩ.ΣΧ. Δυτ. Μακεδονίας 178902/ 
02-11-2018). 

20. Το γεγονός ότι παρήλθε η προθεσμία που τέθηκε 
με τα ανωτέρω στο σχετικό (16) έγγραφο, και έτσι η πα¬ 
ρούσα δύναται να εκδοθεί, άνευ διατύπωσης της (απλής) 
γνώμης εκ μέρους της Δ/νσης Υποδομών Σταθερής 
Τροχιάς, Συντηρήσεων και Ασφάλειας (Δ/νση Δ14) της 
Γ.Γ.Υ βάσει των διατάξεων του ανωτέρω (2) σχετικού 
«Κώδικα Διοικητικής Διαδικασίας». 

21. Την αριθμ. 31124/1417/30.11.2015 (ΦΕΚ 244/ 
ΑΑΠ/14-12-2015) Απόφαση ασκούντος καθήκοντα 
Γενικού Γραμματέως της Αποκεντρωμένης Διοίκησης 
Ηπείρου - Δυτικής Μακεδονίας με θέμα: «Καθορισμός 
χώρων για την προβολή υπαίθριων διαφημίσεων σε 

οδούς, εκτός κατοικημένων περιοχών και σε ιδιαίτερους 
χώρους, της Δυτικής Μακεδονίας κατά το άρθρο 3 παρ. 4 
του ν. 2946/2001 (ΦΕΚ 224/Α78-10-2001), όπως ισχύει.», 
με χρόνο ισχύος την 31-12-2018. 

22. Την αναγκαιότητα έκδοσης της παρούσας, προκει- 
μένου να καθοριστούν χώροι για την προβολή υπαίθριων 
πλαισίων-διαφημίσεων σε οδούς, εκτός κατοικημένων 
περιοχών και σε ιδιαίτερους χώρους της Δυτικής Μακε¬ 
δονίας κατά το άρθρο 3 παρ. 4 του ανωτέρω (3) σχετικού 
ν. 2946/2001, όπως ισχύει, λόγω της επικείμενης, λήξης 
του χρόνου ισχύος της σχετικής (21) απόφασης. 

23. Το γεγονός ότι από την παρούσα δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

1 .Τον καθορισμό των χώρων κατά το άρθρο 3 παρ. 4 
του ν. 2946/2001, όπως ισχύει, για την προβολή υπαίθρι¬ 
ας διαφήμισης, όπου επιτρέπεται η τοποθέτηση ειδικά 
διαμορφωμένων πλαισίων (διαφημιστικά πλαίσια- πινα¬ 
κίδες), σύμφωνα με τις διατάξεις του άρθρου 3 παρ. 1 και 
4 και του άρθρου 5 του ίδιου νόμου, ως κάτωθι: 

ί. Κατά μήκος των εθνικών οδών, των αυτοκινητοδρό¬ 
μων, των οδών ταχείας κυκλοφορίας, των επαρχιακών 
οδών και στα τμήματα αυτών εκτός κατοικημένων περιο¬ 
χών όπως αυτές προσδιορίζονται σύμφωνα με τα (9) και 
(10) σχετικά, επιτρέπεται η τοποθέτηση διαφημιστικών 
πλαισίων-πινακίδων εκτός της ζώνης απαγόρευσης εκα¬ 
τόν πενήντα (150) μέτρων και από τις δυο πλευρές του 
άξονα των οδών αυτών, με τους όρους και τις απαιτήσεις 
των άρθρων 4 και 5 του ν. 2946/2001, της (8) σχετικής 
και του άρθρου 11 του ν. 2696/1999 (ΚΟΚ). 

Η παραπάνω ζώνη απαγόρευσης περιορίζεται στα 
σαράντα (40) μέτρα και από τις δύο πλευρές του άξονα, 
των ανωτέρω τμημάτων εθνικών και επαρχιακών οδών 
ή αυτοκινητοδρόμων, που διέρχονται μέσα από κατοι- 
κημένη περιοχή, αν το επιτρεπόμενο όριο ταχύτητας στα 
τμήματα αυτά είναι ανώτερο των 70 Κπτ/Ρι, σύμφωνα με 
το αρ. 11 παρ. 1 του ν. 2696/1999 (ΚΟΚ). 

Σε κλάδους ανισόπεδων κόμβων αυτοκινητοδρόμων 
και στις περιοχές των σταθμών διοδίων, ισχύει η ζώνη 
απαγόρευσης των 150 μέτρων από τις δύο πλευρές του 
άξονα της κατεύθυνσης, ανεξαρτήτως ορίου ταχύτητας, 
σύμφωνα με το αρ. 9 παρ. 1 του ν. 3542/2007. 

ίί. Στους Σταθμούς Εξυπηρέτησης Αυτοκινητιστών 
(Σ.Ε.Α.) και Χώρους Στάθμευσης και Αναψυχής (Χ.Σ.Α.) 
επιτρέπεται η τοποθέτηση διαφημιστικών πλαισίων-πι- 
νακίδων, υπό την προϋπόθεση ότι η διαφήμιση δεν είναι 
ορατή από τους χρήστες του παρακείμενου αυτοκινητο¬ 
δρόμου. Ειδικότερα και σύμφωνα μετά διαλαμβανόμενα 
στο (17) σχετικό, οι εν λόγω χώροι στα όρια της Περιφέ¬ 
ρειας Δυτικής Μακεδονίας είναι: α. Χώρος Στάθμευσης 
και Αναψυχής (ΧΣΑ) Νικόπολης/Καλαμιάς στο τμήμα Α/Κ 
Κοζάνης (12) -Α/Κ Καλαμιάς (11) και χ.θ. 199+000 της 
Εγνατίας Οδού (αριστερός κλάδος), β. Χώρος Στάθμευ¬ 
σης και Αναψυχής (ΧΣΑ) Ταξιάρχη στο τμήμα Α/Κ Αν. 
Γρεβενών (9) - Α/Κ Ταξιάρχη (9Α) και χ.θ. 170+000 της 
Εγνατίας Οδού (δεξιός κλάδος) και γ. Χώρος Στάθμευσης 
και Αναψυχής (ΧΣΑ) Ταξιάρχη στο τμήμα Α/Κ Ταξιάρχη 
(9Α) - Α/Κ Αν. Γρεβενών (9) και χ.θ. 170+000 της Εγνατίας 
Οδού (αριστερός κλάδος). 


2. Δεν καθορίζεται χώρος για την προβολή διαφημί¬ 
σεων κατά μήκος του σιδηροδρομικού δικτύου, διότι 
από το (18) σχετικό έγγραφο του «ΟΣΕ Α.Ε.», στο οποίο 
αναφέρεται μεταξύ άλλων «... η χωροθέτηση ενιαίων και 
σταθερών ζωνών απαλλοτριωμένων εκτάσεων του Ο.Σ.Ε. 
Α.Ε. για τοποθέτηση και προβολή υπαίθριας διαφήμισης, 
δεν είναι δυνατόν να καθορισθεί για λόγους ασφάλειας 
της κυκλοφορίας των συρμών και των διαφόρων οχη¬ 
μάτων.», δεν προκύπτει σαφής πρόταση - γνώμη, όπως 
προβλέπεται στο άρθρο 3 παρ. 4 του ν. 2946/2001. 

3. Απαγορεύεται η υπαίθρια διαφήμιση: 

ί. Σε αρχαιολογικούς χώρους, ιστορικούς τόπους και 
στις ζώνες προστασίας γύρω από αυτούς, σε παραδοσι¬ 
ακούς οικισμούς, στον περιβάλλοντα χώρο τους, καθώς 
και σε τόπους που χαρακτηρίζονται ως ιδιαίτερου φυ¬ 
σικού κάλλους, σύμφωνα με τις διατάξεις που ισχύουν 
κάθε φορά. 

ίί. Σε μνημεία, στον περιβάλλοντα χώρο τους ή και στις 
ζώνες προστασίας τους και παραδοσιακά κτήρια. 

ίίί. Σε κτήρια στα οποία στεγάζονται δημόσιες υπηρε¬ 
σίες και υπηρεσίες των ΟΤΑ και άλλων Ν.Π.Δ.Δ. 

ίν. Σε κοιμητήρια, κτήρια ιερών ναών κάθε θρησκείας 
και δόγματος, καθώς και στον περιβάλλοντα χώρο τους. 

ν. Σε επιφάνειες τεχνικών έργων φορέων του δημοσίου 
τομέα, όπως τοίχοι αντιστήριξης, γέφυρες, σήραγγες, το 
κατάστρωμα δρόμων και πεζοδρομίων, καθώς και στύλοι 
και υποσταθμοί εγκαταστάσεων κοινής ωφέλειας. 

νί. Σε στοές κτηρίων. 

νίί. Σε πινακίδες δημόσιας πληροφόρησης, οδικής 
σήμανσης και στους φωτεινούς σηματοδότες οδικής 
κυκλοφορίας, όπως επίσης απαγορεύεται η τοποθέτη¬ 
ση διαφημιστικών πλαισίων-πινακίδων γενικά σε κάθε 
άλλο κοινόχρηστο χώρο, όπως πάρκα, άλση, δασικές 
εκτάσεις, στον αιγιαλό και την παραλία σύμφωνα με την 
(8) σχετική κοινή υπουργική απόφαση. 

4. Ειδικές απαγορευτικές διατάξεις που επιβάλλουν 
επιπλέον προϋποθέσεις, περιοριστικούς όρους και προ¬ 
διαγραφές τοποθέτησης διαφημιστικών πλαισίων-πινα- 
κίδων εξακολουθούν να ισχύουν (ν. 2946/2001, αρθ. 2 
παρ. 1 και αρθ. 3 παρ. 8). 

5. Τα διαφημιστικά πλαίσια-πινακίδες θα ακολουθούν 
τις προδιαγραφές της (8) σχετικής κοινής υπουργικής 
απόφασης. Σε κάθε περίπτωση, κατά τα οριζόμενα στα 
άρθρα 4 και 5 του (3) σχετικού ν. 2946/2001, η τοπο¬ 
θέτησή τους θα γίνεται κατόπιν λήψης άδειας από τον 
οικείο ΟΤΑ Α'βαθμού, ο οποίος υποχρεούται να ελέγχει 
και να λαμβάνει υπόψη του πριν την χορήγησή της, τους 
χωρικούς περιορισμούς απαγόρευσης της παρούσας 
απόφασης. 

6. Επιτρέπεται η τοποθέτηση διαφημιστικών πλαισί¬ 
ων - πινακίδων σε αεροπορικούς σταθμούς, στάδια και 
χώρους σιδηροδρομικών σταθμών εκτός κατοικημένων 
περιοχών, τα οποία θα είναι σύμφωνα με τις προδιαγρα¬ 
φές της (8) σχετικής κοινής υπουργικής απόφασης και τις 
ειδικότερες προδιαγραφές που έχει καθορίσει ο εκάστο- 
τε φορέας εκμετάλλευσης των ανωτέρω χώρων. 

Λοιποί όροι και προϋποθέσεις, που έχει καθορίσει ο 
κάθε φορέας εκμετάλλευσης, εξακολουθούν να ισχύουν. 

Η ισχύς της παρούσας απόφασης αρχίζει από τη δη- 

μοσίευση της στην Εφημερίδα της Κυβερνήσεως και 
διαρκεί για τα επόμενα τρία έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιανουάριου 2019 
Ο Συντονιστής Αποκεντρωμένης Διοίκησης 
ΒΑΣΙΛΕΙΟΣ ΜΙΧΕΛΑΚΗΣ 


Αρ.Πρωτ.: 188494 (3) 

Άρση απαλλοτρίωσης, σε ιδιοκτησία που βρί¬ 
σκεται στο Ο.Τ. 235Β της περιοχής Ερυθρών, του 
Δήμου Μάνδρας - Ειδυλλίας, Ν. Αττικής, σε συμ¬ 
μόρφωση με τη με αρ. 10208/2013 απόφαση του 
25ου Τριμελούς Τμήματος του Διοικητικού Πρω¬ 
τοδικείου Αθηνών. 

Ο ΕΝΤΕΤΑΛΜΕΝΟΣ 

ΠΕΡΙΦΕΡΕΙΑΚΟΣ ΣΥΜΒΟΥΛΟΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87Α/10) για τη 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2. Τις διατάξειςτου π.δ. 145/2010 (ΦΕΚ 238/Α72010) για 
τον «Οργανισμό Περιφέρειας Αττικής», όπως τροποποι¬ 
ήθηκε με τις αριθμ. 44403/2011 (ΦΕΚ 2494/Β74-11 -2011 
και 2822/Β714-12-2011), 109290/39629/23-12-2016 
(ΦΕΚ 4251/Β729-12-2016), 66313/24553/25-08-2017 
(ΦΕΚ 3051 /Β705-09-2017) και 37419/13479/08-05-2018 
(ΦΕΚ 1661/Β711-05-2018) αποφάσεις. 

3. Την αριθμ. οικ. 8840/13-1-2017 απόφαση Περιφε¬ 
ρειάρχη Αττικής, για «Μεταβίβαση αρμοδιοτήτων σε 
Αντιπεριφερειάρχες της Περιφέρειας Αττικής, σε Περι¬ 
φερειακούς Συμβούλους της Περιφέρειας Αττικής και 
παροχή εξουσιοδότησης υπογραφής «Με εντολή Περι¬ 
φερειάρχη» σε Προϊσταμένους της Περιφέρειας Αττικής» 
(ΦΕΚ39/Β72017), όπωςτροποποιήθηκε-συμπληρώθηκε 
με την αριθμ. οικ. 59417/20-3-2017 (ΦΕΚ 945/Β721-3- 
2017) απόφαση Περιφερειάρχη Αττικής και ισχύει. 

4. Το άρθρο 44 του ν. 3979/16-6-2011 (ΦΕΚ 138/ 
Α72011) «Για την ηλεκτρονική διακυβέρνηση και λοιπές 
διατάξεις» και τις διατάξεις του ν. 3469/2006 (ΦΕΚ 131/ 
Α72006) «ΕθνικόΤυπογραφείο, Εφημερίςτης Κυβερνή¬ 
σεως και λοιπές διατάξεις» και ειδικότερα τα άρθρα 5,6 
και 7 (παρ. 5β). 

5. Τις διατάξεις του από 17-7-1923 ν. δ/γματος (ΦΕΚ 
228Α/16-8-1923) και ειδικότερα τα άρθρα 1, 3, 7, 9 και 
70, όπως ισχύουν σήμερα. 

6. Τις διατάξεις του Κώδικα Βασικής Πολεοδομικής 
Νομοθεσίας (ΦΕΚ 580Δ727-7-1999) και ειδικότερα τα 
άρθρα 152,154 και 160. 

7. Τις διατάξεις της παρ. 1 του άρθρου 3 του ν. 4315/ 
2014 (ΦΕΚ 269/Α/2014). 

8. Τις διατάξειςτου ν. 2882/2001 (ΦΕΚ 17Α 76-2-2001) 
για τον «Κώδικα Αναγκαστικών Απαλλοτριώσεων» και 
του ν. 2985/2002 (ΦΕΚ 18 Α72002), όπως ισχύουν σή¬ 
μερα. 


9. Τις διατάξεις του άρθρου 29Α του ν. 1558/1985, 
όπως προστέθηκε με το άρθρο 27 του ν. 2081/1992 
(ΦΕΚ 154Α71992) που αναφέρονται και στις διατάξεις 
του αρθ. 90 του Κώδικα Νομοθεσίας για την Κυβέρνηση 
και τα Κυβερνητικά όργανα, που κυρώθηκε με το π.δ. 63/ 
2005 (ΦΕΚ 98Α72005). 

10. Τις διατάξεις της παρ. 2 του άρθρου 26 του ν. 4495/ 
2017 (ΦΕΚ 167Α73.11.2017), όπως αντικαταστάθηκε από 
το άρθρο 29 του ν. 4513/2018 (ΦΕΚ 9Α723.01.2018) σχε¬ 
τικά με τη συγκρότηση και λειτουργία των ΣΥ.ΠΟ.Θ.Α. και 
την αριθμ. 32129/1637/21-4-2017 απόφαση της ασκού- 
σας καθήκοντα Γενικού Γραμματέα Αποκεντρωμένης Δι¬ 
οίκησης Αττικής, για συγκρότηση των ΣΥ.ΠΟ.Θ.Α., όπως 
τροποποιήθηκε με την αριθμ. 58421/3240/18-7-2017 
απόφαση Συντονιστή Αποκεντρωμένης Διοίκησης Ατ¬ 
τικής (ΦΕΚ 372/τ. Υ.Ο.Δ.Δ./2017). 

11. Τις διατάξεις του ν. 4067/2012 (ΦΕΚ 79/Α7 
9-4-2012) για το «Νέο Οικοδομικό Κανονισμό», άρθρα 
31 και 32, όπως τροποποιήθηκαν και ισχύουν. 

12. Τις διατάξειςτου ν. 3469/28-06-2006 (ΦΕΚ 131 Α/ 
28-06-2006) «ΕθνικόΤυπογραφείο, Εφημερίςτης Κυβερ¬ 
νήσεως και λοιπές διατάξεις» και ειδικότερα τα άρθρα 
5,6 και 7 (παρ. δβ). 

13. Τη με αριθμ. 277246/14-07-1979 (ΦΕΚ 432/Δ71979) 
περί εγκρίσεως, τροποποιήσεως και επεκτάσεως του 
σχεδίου πόλεως Ερυθρών Ν. Αττικής. 

14. Την από 23-07-2004 (ΦΕΚ 752/Δ/2004) Απόφαση 
Νομάρχη Δυτικής Αττικής περί τροποποιήσεως τμήμα¬ 
τος του Ο.Τ. 235 του Δήμου Ερυθρών, από χώρο αθλο¬ 
παιδιών σε οικοδομήσιμο, καθώς και τη δημιουργία του 
Ο.Τ. 235Β σε Κ.Χ. (Άρση Απαλλοτρίωσης). 

15. Την αριθμ. 9770/2010 Απόφαση του Τριμελούς 
Πρωτοδικείου Αθηνών. 

16. Την αριθμ. 10208/2013 Απόφαση του 25ου Τριμε- 
λούς Διοικητικού Πρωτοδικείου Αθηνών. 

17. Την υπ'αρ. 100/2018 Απόφαση Δημοτικού Συμ¬ 
βουλίου Δήμου Μάνδρας - Ειδυλλίας. 

18. Την αριθμ. 59060/06-07-2017 εισήγηση του Τμή¬ 
ματος Πολεοδομικών Θεμάτων της Δ/νσης Χωρικού Σχε- 
διασμού της Περιφέρειας Αττικής προς το ΣΥ.ΠΟ.Θ.Α. 
Περιφερειακής Ενότητας Δυτικής Αττικής. 

19. Την από 12-09-2017 (Πρακτικό αρ. 8) γνωμοδότηση 
του ΣΥ.ΠΟ.Θ.Α. Περιφερειακής Ενότητας Δυτικής Αττικής 
(Συνεδρίαση αρ. 8-θέμα 1 ο). 

20. Τα νόμιμα δικαιολογητικά που περιέχονται στο 
φάκελο τροποποίησης σχεδίου, και επειδή: 

Α. Η Δ/νση Χωρικού Σχεδιασμού της Περιφέρειας Ατ¬ 
τικής, με την υπ' αρ. πρωτ. 59060/06-07-2017 εισήγηση 
του Τμήματος Πολεοδομικών Θεμάτων προς το Συμ¬ 
βούλιο Πολεοδομικών Θεμάτων και Αμφισβητήσεων 
(ΣΥ.ΠΟ.Θ.Α.) Περιφερειακής Ενότητας Δυτικής Αττικής, 
εισηγήθηκε την έγκριση της τροποποίησης του εγκε¬ 
κριμένου ρυμοτομικού σχεδίου του Δήμου Μάνδρας - 
Ειδυλλίας στο Ο.Τ. 235Β, στην ιδιοκτησία της εταιρείας 
«Αμπελώνες Οινοποιητική Σώκος Ανώνυμη Εταιρεία» 
επιφάνειας 1.535,90 τ.μ., με στοιχεία Α-Β-Γ-Δ-Ε-Ζ-Α, σε 
συμμόρφωση προς την αρ. 10208/2013 απόφαση Δι¬ 
οικητικού Πρωτοδικείου Αθήνας, διότι επληρούντο οι 
νόμιμες προϋποθέσεις προς τούτο. 

Β. Το ΣΥ.ΠΟ.Θ.Α. Περιφερειακής Ενότητας Δυτικής 
Αττικής στο υπ'αριθ. 8 Πρακτικό της από 12-09-2017 
Συνεδρίασης (Συνεδρίαση 2017 - Θέμα 1 ο) γνωμοδότη- 
σε ομόφωνα σύμφωνα με την εισήγηση της Υπηρεσίας. 

Γ. Τηρήθηκε η διαδικασία του από 17.07.1923 ν.δ/τος, 
άρθρο 3, για τη δημοσιοποίηση του σχεδίου. 

Δ. Η παρούσα τροποποίηση είναι όλως εντοπισμένη 
τροποποίηση του εγκεκριμένου ρυμοτομικού σχεδίου, 
το προαναφερόμενο οικοδομικό τετράγωνο δεν βρίσκε¬ 
ται επί Βασικού Οδικού Δικτύου, ούτε εντός ζώνης 500 μ. 
από την ακτή ή εντός αρχαιολογικού χώρου και σύμφω¬ 
να με το άρθρο 186 του ν. 3852/2010 (ΦΕΚ 87/Α/2010) 
εγκρίνεται με απόφαση της Περιφερειάρχη Αττικής. 

Ε. Με την παραπάνω τροποποίηση δεν προκαλείται 
δαπάνη σε βάρος του κρατικού ή δημοτικού προϋπο¬ 
λογισμού, αποφασίζουμε: 

Ι.Την άρση της ρυμοτομικής απαλλοτρίωσης και την 
έγκριση της τροποποίησης του εγκεκριμένου ρυμοτο¬ 
μικού σχεδίου του Δήμου Μάνδρας - Ειδυλλίας στο Ο.Τ. 
235Β, στην ιδιοκτησία της εταιρείας «Αμπελώνες Οινο- 
ποιητική Σώκος Ανώνυμη Εταιρεία» επιφάνειας 1.535,90 
τ.μ., με στοιχεία Α-Β-Γ-Δ-Ε-Ζ-Α, σε συμμόρφωση προς την 
αριθμ. 10208/2013 απόφαση Διοικητικού Πρωτοδικείου 
Αθήνας. Συγκεκριμένα: 

Ε μετατροπή του κοινόχρηστου χώρου με στοιχεία Η-Γ- 
Δ-Ε-Ζ-Η σε οικοδομήσιμο. 

II. κατάργηση του πεζοδρόμου με στοιχεία Η-Γ-Β-Α-Η 
και μετατροπή του σε οικοδομήσιμο χώρο. 

III. ενοποίηση της παραπάνω ενιαίας οικοδομήσιμης 
έκτασης με το Ο.Τ. 235α και κατάργηση του Ο.Τ. 235β. 

IV. η άρση απαλλοτρίωσης γίνεται συνολικά στην επι¬ 
φάνεια με στοιχεία Α-Β-Γ-Δ-Ε-Ζ-Α και έκταση 1.535,90τ.μ., 
στην οποία αναλογεί εισφορά σε γη ίση με 439,36 τ.μ. 


V. την μετατροπή της επιφάνειας της οφειλόμενης ει¬ 
σφοράς σε γη: 439,36 τ.μ. σε τελική ισάξια χρηματικής 
συμμετοχή προς το Δήμο Μάνδρας - Ειδυλλίας. 

VI. το χαρακτηρισμό της επιφάνειας Ζ-ΞΌ-Ζ ως Κοι¬ 
νόχρηστο Χώρο. 

VII. την επιβολή προκηπίου πλάτους: 5,00μ. επί της 
οδού Αγίου Δημητρίου με στοιχεία Ζ-Α-Ρ και επιβολή 
προκηπίου: 3,00 μ. στις υπόλοιπες πλευρές του τελικού 
τελικού Ο.Τ. 235α. 

2.Τον καθορισμό όρων και περιορισμών δόμησης στο 
Ο.Τ. 235α σύμφωνα με τους ισχύοντες στην περιοχή, 
όπως φαίνεται στο από τον Αύγουστο 2017 τοπογρα- 
φικό διάγραμμα του Πολιτικού Μηχανικού Αναστασίου 
Ρενδούμη, κλίμακας 1:500, που συνοδεύει την παρούσα. 

Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ- 
βερνήσεως. 

Επιτρέπεται η υποβολή προσφυγής κατά της απόφα¬ 
σης αυτής, στο Γενικό Γραμματέα της Αποκεντρωμένης 
Διοίκησης Αττικής, μέχρι συστάσεως της αυτοτελούς 
εποπτείας ΟΤΑ (Ελεγκτής Νομιμότητας) μόνο για παρά¬ 
βαση του νόμου, σύμφωνα με τις διατάξεις του άρθρου 
227 του ν. 3852/2010 (ΦΕΚ 87Α/10) και σε προθεσμία 
δέκα πέντε (15) ημερών, από τη δημοσίευσή της στην 
Εφημερίδα της Κυβερνήσεως. 

Η απόφαση αυτή και το τοπογραφικό διάγραμμα που 
τη συνοδεύει να δημοσιευθούν στην Εφημερίδα της 
Κυβερνήσεως. 

Αθήνα, 10 Ιανουάριου 2019 
Ο Εντεταλμένος Περιφερειακός Σύμβουλος 
ΠΑΝΑΓΙΩΤΗΣ ΠΑΤΣΑΒΟΣ 




124 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΑΠ 12/25.01.2019 













































































































































Τεύχος ΑΑΠ 12/25.01.2019 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


125 

































□ΔΥΣΣΕΑΣ ΔΡΟΣΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί?ΞΓΓίτ Γ ι : ■ ,' ,'ώι τη σπη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























